Zapisnik dopisne seje podkomisije za prelete

Podkomisija za prelete je 29. 8. 2020 pričela z dopisno sejo.

Edina tema je sprememba pravilnikov za DP in Ligo v preletih.

Tekst sprememb je bil po elektronski pošti v dveh priponkah posredovan vsem društvom članom podkomisije za prelete.

Do zaključka dopisne seje so odgovore posredovali:

Adrenalin Zgornje Posočje,

DPL Ikar Slovenj Gradec,

DJP Kovk Ajdovščina,

KJP Krokar Železniki,

Lep oblak,

DJP Metulji Rimske Toplice,

DJP Polet Nova Gorica,

DPL Posočje,

KL Triglav,

KL Vrhnika.

Vsi so podali soglasje k posredovanim spremembam.

Nista se odzvala DPL Lesce – Bled in DJP Lintvar.

Ugotavljam, da so predlagane spremembe tekmovalnih pravilnikov za državno prvenstvo in ligo v preletih potrjene.

Seja je zaključena 6. 9. 2020 ob 20h.

Predsednik komisije za JPZStojan Kranjc

Priloge:

- Sprememba tekmovalnega pravilnika državnega prvenstva v preletih

- Sprememba tekmovalnega pravilnika lige prvenstva v preletih za leto 2020

**SPREMEMBA TEKMOVALNEGA PRAVILNIKA LIGE V PRELETIH ZA LETO 2020**

S tem dokumentom se spreminja Tekmovalni pravilnik za ligo v preletih z dne 1. 1. 2014. Sprememba velja za leto 2020.

**I. Spremenita se naslednji točki Pravilnika: deloma točka 1., v celoti 13., ki se glasita:**

1. **Obveznosti tekmovalcev:**

...

- Obvezna uporaba testiranega jadralnega padala

**13. Točkovanje za Ligo:**

**13.1. Točkovanje za Ligo:**

Posamezni dnevi Lige se točkuje po formuli GAP (V primeru, da je izračun posameznega tekmovanja narejen po drugačni formuli (npr. TBS), se za Ligo preračuna točkovanje po formuli GAP). Izračun Lige se izvede po formuli FTV 25 %. Faktor FTV se lahko spremeni pred prvim dnevom Lige z večino glasov podkomisije za prelete. Za ekipno razvrstitev šteje seštevek treh najbolje uvrščenih tekmovalcev iz iste ekipe na vsaki tekmi. Za Ligo se upoštevajo samo rezultati tistih tekmovalcev, ki so člani domačih društev. Tekme DP se štejejo za Ligo. Če tekma ni regularna vendar pa domači piloti izpolnjujejo kriterije za izračun Lige se dela izračun samo za domače pilote.

**13.2. Kategorije:**

Klubski razred / Fun class – Certificirana padala vključno do kategorije EN B/LTF 1-2,

Športni razred / Sport class – Certificirana padala kategorije EN C/LTF 2,

Serijski razred / Serial class – Certificirana padala kategorije EN D/LTF 2-3,

Mladinci / Juniors (U25 Starost pilotov kot jo predvideva FAI) – Certificirana padala vključno do kategorije EN D/LTF 2-3

Odprti razred / Open class – Vsa certificirana padala. Letenje s prototipi in padali, ki niso bila testirana, se ne točkuje. Posebej se zagotovi točkovanje za ženske. V vsaki kategoriji morajo biti vsaj trije tekmovalci/ke.

**II. Ostale točke pravilnika ostanejo v veljavi nespremenjene.**

**III. Ta sprememba je potrjena na dopisni seji podkomisije za prelete pri JPZ LZS in stopi v veljavo 7. 9. 2020.**

Predsednik komisije za JPZ

Stojan Kranjc

**SPREMEMBA TEKMOVALNEGA PRAVILNIKA DRŽAVNEGA PRVENSTVA V PRELETIH**

S tem dokumentom se spreminja Tekmovalni pravilnik za državno prvenstvo v preletih z dne 1. 1. 2014.

1. Spremenijo se naslednje točke Pravilnika: deloma točka 1., v celoti točki 8. in 13., ki se glasijo:

**1. Obveznosti tekmovalcev:**

...

* Obvezna uporaba testiranega jadralnega padala

**8. Veljavnost tekmovalnega dne in DP:**

Tekmovalni dan je veljaven, če vsaj en tekmovalec preleti minimalno razdaljo in če je okno za štart odprto vsaj 45 (petinštirideset) sekund za vsakega tekmovalca na štartno mesto.

DP je veljavno če sta izpeljana vsaj dva veljavna tekmovalna dneva.

**13. Točkovanje za DP :**

**13.1. Točkovanje za DP:**

DP se točkuje po formuli GAP ali TBS (Time Based Scoring). Faktorje za izračun določi tekmovalna komisija (TK) in so za celo DP enaki. Za končni rezultat velja seštevek vseh časov ali točk, ki jih doseže tekmovalec. Za ekipno razvrstitev šteje seštevek časov ali točk treh najbolje uvrščenih tekmovalcev iz iste ekipe na vsaki tekmi. Rezultati se objavijo dvakrat (s tujci -OPEN in brez njih) če sodelujejo na DP tudi tujci.

13.2. Kategorije:

Klubski razred / Fun class – Certificirana padala vključno do kategorije EN B/LTF 1-2,

Športni razred / Sport class – Certificirana padala kategorije EN C/LTF 2,

Serijski razred / Serial class – Certificirana padala kategorije EN D / LTF 2-3,

Mladinci / Juniors (U25 Starost pilotov kot jo predvideva FAI) – Certificirana padala vključno do kategorije EN D / LTF 2-3

Odprti razred / Open class – Vsa certificirana padala.

Letenje s prototipi in padali, ki niso bila testirana, se ne točkuje. Posebej se zagotovi točkovanje za ženske. V vsaki kategoriji morajo biti vsaj trije tekmovalci/ke.

1. **Ostale točke pravilnika ostanejo v veljavi nespremenjene.**
2. **Ta sprememba je potrjena na dopisni seji podkomisije za prelete pri JPZ LZS in stopi v veljavo 7. 9. 2020.**

Predsednik komisije za JPZ

Stojan Kranjc